24.2.2022
Uradni list Evropske unije
SL
L 45/1565 KOMISIJA PRIPRAVLJALNI UKREPI
POGLAVJE PA 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PA 07 21
(nadaljevanje)
PA 07 21 01
(nadaljevanje) Identifikacijski sistem bo državljanom omogočil ogled z različnimi napravami, pa tudi personalizacijo izkušnje.
Radiotelevizije in založbe bodo sodelovale z razvijalci, ki bodo prilagodili obstoječo tehnologijo, da bi uporabnikom ponudili prijazne rešitve.
Tehnične rešitve se lahko uporabijo tudi za druge vsebinske sklope (npr. izobraževalne, športne, razvedrilne teme) in se lahko vključijo v različne digitalne aplikacije (npr. predvajalnike ali novičarske aplikacije) radiotelevizij.
Tehnične rešitve bodo združevale tehnologije na osnovi umetne inteligence in odprte kode, pri algoritmih pa bodo kar najbolj pregledne.
Uporabniki bodo obveščeni o tem, zakaj vidijo, kar vidijo.
V prvem letu pripravljalnega ukrepa so bila prevajalska orodja na voljo za 8 do 10 jezikov (angleščina, nemščina, francoščina, italijanščina, španščina ter tri do pet drugih evropskih jezikov iz različnih geografskih regij).
Pregledna in dogovorjena pravila o uredniških in pravnih vidikih ter tehnični delovni postopki bodo jasna podlaga za sodelovanje.
V drugem letu pripravljalnega ukrepa se bo baza partnerjev razširila, število jezikov pa povečalo na najmanj 15 uradnih jezikov Unije.
Projekt bo temeljil na skupnih vrednotah, spoštovanju človekovega dostojanstva, svobodi, demokraciji, enakosti, pravni državi in človekovih pravicah ter bo državljanom Unije zagotavljal varno okolje.
Dopolniti ga bo mogoče z drugimi projekti, ki jih izvajajo radiotelevizije (npr. zbirke dokumentarcev, posebni programi za mlade), drugi deležniki, kot so muzeji in knjižnice, pa se bodo lahko pridružili, če bodo podpirali enake vrednote.
PA 07 21 02
Pripravljalni ukrep – Vseevropski mehanizem za hitro odzivanje na kršitve svobode tiska in medijev
Številke (Diferencirana sredstva) Odobritve 2022 Obveznosti
p.m.
Odobritve 2021 Plačila
1 560 000
Obveznosti
1 950 000
Realizacija 2020 Plačila
Obveznosti
Plačila
487 500
Opombe
Te odobritve so namenjene kritju neporavnanih obveznosti iz preteklih let v okviru pripravljalnega ukrepa.
V skladu s svetovnim indeksom svobode tiska za leto 2019, ki ga je pripravila organizacija Novinarji brez meja, se je v Uniji in na Balkanu zelo poslabšala regionalna ocena, s katero se meri raven omejitev in kršitev svobode tiska (drugo največje poslabšanje).
Iz poročila za leto 2019 je razvidno, da število držav v Uniji in na Balkanu, ki veljajo za varne in v katerih lahko novinarji delajo popolnoma varno, vztrajno pada.
Slabšanje svobode tiska in medijev v državah članicah in državah kandidatkah že več let zapored kaže zaskrbljujoč trend, zato je odločilnega pomena, da se novinarjem še naprej zagotavlja konkretna zaščita.
To med drugim zajema ugotavljanje dejstev, zagovorništvo, spremljanje, obveščanje evropske javnosti in ozaveščanje prek vseevropskega mehanizma za hitro odzivanje na kršitve svobode medijev.